Eesti Kontsert otsib Saaremaa ooperipäevadele sadat meest ja valget mära
#000001
Eesti Kontsert otsib tänavustel Saaremaa ooperipäevadel etenduva ooperi „Aida“ jaoks sadat meest, kes saavad kaasa lüüa lavastuse suurejoonelises lõpustseenis. Etenduse jaoks otsitakse Saaremaalt ka ühte valget mära.
#000002
Kaasa tuleb lüüa reedel, 28. juulil Kuressaare lossihoovis mängitava ooperi „Aida“ päevases proovis ja õhtul kell 20 algavas etenduses, kostüümid annab osalejatele ooperiteater. Töö ei ole tasustatud, Saaremaa ooperipäevad tagavad osalejate toitlustuse.
#000004
Palume kõigil huvilistel saata oma foto ja kontaktandmed (telefon) e-posti aadressile lelet.hollo@concert.ee.
#000005
Lavastusse otsitakse ka sõbralikku ja rahulikku valget mära, kes peab samuti kaasa tegema nii 28. juulil toimuva õhtuse etenduse kui ka päevase proovi. Hobuseomanikel palutakse endast märku anda samal e-posti aadressil lelet.hollo@concert.ee.
#000006
Saaremaa ooperipäevad toimuvad 25.–30. juulini. Tänavune külalisteater on Maria Bieșu nimeline Moldova rahvusooper ja -ballett, esitusele tulevad ooperid „Turandot“, „Boheem“ ja „Aida“, ballett „Luikede järv“ ning ooperi- ja balletigala. Programmis on ka laste balletigala, mille kunstiline juht on Kaie Kõrb. Kesköösalongis Opera Royal esinevad Funkifize ning Rolf Roosalu koos live-bändiga.
#000007